Oslo-klassen

**Oslo-klassen** var en norsk klasse av fregatter. Den var en norsk konstruksjon basert på Dealey-klassen av jagere i USAs marine, men betydelig modifisert for norske behov.

Byggingen var en del av flåteplanen av 1960, som ble delvis finansiert av USA gjennom Mutual Defense Assistance Program. Flåteplanen på totalt 50 fartøyer inkluderte 5 fregatter av Oslo-klassen som alle ble levert fra Marinens Hovedverft i Horten i tiden 1964 til 1966.

Oslo-klassen ble faset ut til fordel for nye fregatter av Fridtjof Nansen-klassen. Den første nye fregatten, KNM «Fridtjof Nansen», ble satt i tjeneste 5. april 2006.

## Skip
Fem skip av Oslo-klassen ble bygd. Alle ble modernisert på slutten av 1980-tallet.

* **F&nbsp;300** KNM «Oslo» – kondemnert etter forlis i 1994 og hugget opp samme år.
* **F&nbsp;301** KNM «Bergen» – omgjort til målfartøy, senket i 2025 av en "Quicksink" bombe sluppet fra et B2 bombefly..
* **F&nbsp;302** KNM «Trondheim» – tatt ut av tjeneste i 2006, senket i 2025 av en torpedo avfyrt av ubåten KNM «Uthaug».
* **F&nbsp;303** KNM «Stavanger» – tatt ut av tjeneste i 1998 og senket i 2002.
* **F&nbsp;304** KNM «Narvik» Operativ t.o.m. 11. juni 2007. *Museumsfartøy* i Horten fra 12. juni 2007.

## Spesifikasjoner
* Fortregning:
** Standard: 1&nbsp;650 tonn
** Fullastet: 1&nbsp;950 tonn
* Dimensjoner
** Lengde: 96 m
** Bredde: 11,2 m
** Dypgående: 5,5 m
* Mannskap: 125, derav 39 befal
* Hastighet: 25 knop+
* Rekkevidde: 4&nbsp;500 nautiske mil, ved 15 knop
* Framdrift: tvilling dampkjeler, 1 dampturbin gir 20&nbsp;280 hk
* Våpen
** Kanoner:
*** Tvilling US 3-tommers (76mm)
*** 40mm/70 Bofors
*** 2 20mm Rheinmetal
** Mitraljøser: 2 12,7 mm
** Raketter:
*** Sjø til luft (SAM)- Raytheon NATO RIM-7M Sea Sparrow Mk 29 åttedobbel utskyter, semiaktiv radar målsøking til 8 nautiske mil ved 2,5 Mach, stridshode 39 kg, 24 cellers magasin.
*** Anti-ubåt – Kongsberg Terne III 6-rørs justerbar.
*** 6 Penguin (vanligvis ikke montert)
** Synkeminer: Mk 6
** Torpedoer: 6-324 mm US Mk 32 (2 triple) rør. Marconi Stingray anti-submarine, aktiv/passiv målsøk til 11 km ved 45 knop, stridshode 32 kg (shaped charge), dybde til 750 m.
** Motforanstaltning:
*** Avledning: 2 chaff utskytere.
*** ESM: Argo AR 700; avskjær.
*** Elektronisk krigføringssytem – NFT MSI-3100 (pluss Siemens ODIN) handlings data-automatisering; Link 11 og 14. SATCOM.
** Våpenstyring: Kongsberg MSI-90(U) TFCS.
* Sensorer:
** Radar
*** Luftsøk – Siemens/Plessey AWS -9
*** Overflatesøk – Racal Decca TM 1226; I-bånd.
** Ildledningskontroll – NobelTech 9LV 218 Mk 2; I-bånd (inkludere søk). Raytheon Mk 95; I/J-bånd (for Sea Sparrow).
** Sonarer
*** Thomson Sintra/Simrad TSM 2633; kombinert skrog og Variabel Dybde Sonar; aktiv søk og angrip; medium frekvens.
*** Simrad Terne III; aktiv angrip; høy frekvens.
* Navigasjon: Decca; I-bånd, GPS

## Bilder

Fil:KNM Narvik (F 304) in Trondheim.jpg|KNM «Narvik» i Trondheim.
Fil:Fort George viser muskler.jpg|Norsk fregatt av Oslo-klassen (trolig KNM Narvik) får etterfylt bunkersolje fra det britiske supplyskipet HMS Fort George (midten) under en øvelse i 2001. Til venstre ses det britiske hangarskipet Invincible.
Fil:2x75mm.JPG|Skipets 76mm kanoner under skyteøvelse.
Fil: KNM Bergen.JPG|KNM Bergen.


## Referanser